《瓢饮亭》
宋代·葛立方

我不学许由隐烟雾，得瓢不饮惟挂树。
又不学德义居虎丘，带瓢入市多骑牛。
分无玉瓯囊古锦，病渴文园只瓢饮。
下瞰金溪新结亭，未须引吸如长鲸。
但愿金溪化为酒，岁岁持瓢醉花柳。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。